เขตบางแค

ตึกแถวที่ถูกทิ้งร้างในย่านตลาดบางแค ติดคลองราชมนตรี (คลองแบ่งเขตบางแคและเขตภาษีเจริญ)
บางแคคอนโดทาวน์ หนึ่งในอาคารชุดขนาดใหญ่ในฝั่งบางแค สร้างขึ้นในราว พ.ศ. 2540
บางแค เป็นหนึ่งในห้าสิบเขตของกรุงเทพมหานคร  เป็นเขตเกษตรกรรมผสมผสานแหล่งที่อยู่อาศัยสภาพแวดล้อมดีทางฝั่งธนบุรี ปัจจุบันเขตบางแคเป็นเขตที่มีจำนวนประชากรมากเป็นอันดับที่ 3 ในกรุงเทพมหานครรองจากเขตสายไหม

**ที่ตั้งและอาณาเขต**
เขตบางแคตั้งอยู่ทางตอนกลางค่อนไปทางตะวันตกของฝั่งธนบุรี มีอาณาบริเวณติดต่อเรียงตามเข็มนาฬิกา ดังนี้- ทิศเหนือ ติดต่อกับเขตทวีวัฒนาและเขตตลิ่งชัน มีคลองทวีวัฒนาและคลองบางเชือกหนังเป็นเส้นแบ่งเขต- ทิศตะวันออก ติดต่อกับเขตภาษีเจริญ มีคลองลัดตาเหนียว คลองบางไผ่ คลองครูเสงี่ยม คลองบางแวก และคลองพระยาราชมนตรีเป็นเส้นแบ่งเขต- ทิศใต้ ติดต่อกับเขตบางบอน มีคลองบางโคลัดเป็นเส้นแบ่งเขต- ทิศตะวันตก ติดต่อกับเขตหนองแขม มีแนวขอบทางถนนบางบอน 3 ซอยเพชรเกษม 69 (อินทาปัจ) และคลองทวีวัฒนาเป็นเส้นแบ่งเขต

**ประวัติ**
เขตบางแคในอดีตเป็นส่วนหนึ่งของอำเภอหนองแขม จังหวัดธนบุรี มีชื่อว่า ตำบลหลักหนึ่ง ภายหลังเปลี่ยนชื่อเป็น ตำบลบางแค ตามชื่อคลองสายหนึ่งที่ไหลผ่านพื้นที่และหมู่บ้านที่ตั้งอยู่ริมคลองนั้น ต่อมาใน พ.ศ. 2472 สำนักนายกรัฐมนตรีได้ยุบอำเภอหนองแขมมาขึ้นกับอำเภอภาษีเจริญ แต่ในช่วงแรกตำบลบางแคยังคงเป็นท้องที่ปกครองของกิ่งอำเภอหนองแขมอยู่ จนกระทั่งใน พ.ศ. 2473 ทางการจึงโอนตำบลนี้มาขึ้นกับอำเภอภาษีเจริญโดยตรง เนื่องจากอยู่ใกล้กันและติดต่อกันได้สะดวกกว่า
เมื่อมีผู้คนย้ายถิ่นเข้ามาอยู่อาศัยมากขึ้น ใน พ.ศ. 2498 กระทรวงมหาดไทยจึงจัดตั้งสุขาภิบาลบางแคขึ้น ครอบคลุมพื้นที่บางส่วนของตำบลบางแค บางหว้า และบางด้วน เพื่อประโยชน์ในการทำนุบำรุงท้องถิ่น และขยายเขตออกไปใน พ.ศ. 2501 และ พ.ศ. 2513
จนกระทั่งมีประกาศคณะปฏิวัติให้รวมจังหวัดธนบุรีกับจังหวัดพระนครเข้าด้วยกันเป็นนครหลวงกรุงเทพธนบุรีใน พ.ศ. 2514 และเปลี่ยนรูปแบบเป็นกรุงเทพมหานครใน พ.ศ. 2515 โดยให้ยุบการปกครองท้องถิ่นรูปแบบสุขาภิบาล รวมทั้งเปลี่ยนคำเรียกเขตการปกครองใหม่ ตำบลบางแคจึงเปลี่ยนฐานะเป็น แขวงบางแค ขึ้นกับเขตภาษีเจริญ ต่อมาพื้นที่ทางทิศตะวันตกของเขตภาษีเจริญมีความเจริญและมีประชากรหนาแน่น ใน พ.ศ. 2538 กรุงเทพมหานครจึงได้ตั้งสำนักงานเขตภาษีเจริญ สาขา 1 ขึ้นเพื่อให้บริการประชาชนที่มีภูมิลำเนาอยู่ในแขวงบางแค แขวงบางแคเหนือ และแขวงบางไผ่
ในที่สุดจึงมีประกาศกระทรวงมหาดไทย แบ่งพื้นที่ในความดูแลของสำนักงานเขตภาษีเจริญ สาขา 1 รวมกับพื้นที่แขวงหลักสองของสำนักงานเขตหนองแขมมาจัดตั้งเป็น เขตบางแค เมื่อวันที่ 14 ตุลาคม พ.ศ. 2540 และในวันที่ 7 พฤศจิกายน ปีเดียวกัน ได้มีประกาศกรุงเทพมหานคร เปลี่ยนแปลงแนวเขตและพื้นที่แขวงทั้งสี่ของเขตบางแคใหม่ เพื่อความชัดเจนและประโยชน์ในด้านการปกครอง การบริหาร และการอำนวยความสะดวกแก่ประชาชน ประกาศทั้ง 2 ฉบับเริ่มมีผลบังคับใช้ในวันเดียวกันคือวันที่ 6 มีนาคม พ.ศ. 2541
เมื่อวันที่ 20 กรกฎาคม พ.ศ. 2552 ได้มีประกาศกรุงเทพมหานครเปลี่ยนแปลงพื้นที่แขวงทั้งสี่ในเขตบางแคใหม่ เพื่อความสะดวกและความชัดเจนแก่ประชาชนและเจ้าหน้าที่ผู้ปฏิบัติงาน โดยประกาศฉบับนี้เริ่มมีผลบังคับใช้ในวันที่ 3 สิงหาคม ปีเดียวกัน

**การแบ่งเขตการปกครอง**
แบ่งพื้นที่การปกครองออกเป็น 4 แขวง คือ

**ประชากร**

**การคมนาคม**

**ทางถนน**
ทางสายหลักในพื้นที่เขตบางแค ได้แก่- ถนนเพชรเกษม ตัดผ่านพื้นที่ตอนกลางของเขต เริ่มต้นเข้าสู่เขตบางแคจากคลองพระยาราชมนตรี แขวงบางแค ต่อเนื่องมาจากแขวงบางหว้า เขตภาษีเจริญ และไปสิ้นสุดที่คลองทวีวัฒนา ก่อนจะตัดผ่านเข้าสู่แขวงหนองค้างพลู เขตหนองแขม ต่อไป- ถนนกาญจนาภิเษก ตัดผ่านพื้นที่ตอนกลางของเขต เริ่มต้นเข้าสู่เขตบางแคจากคลองบางเชือกหนัง เขตทวีวัฒนา และไปสิ้นสุดที่คลองบางโคลัด ก่อนจะตัดผ่านเข้าสู่แขวงบางบอนเหนือ เขตบางบอน ต่อไป- ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)- ทางหลวงแผ่นดินหมายเลข 3902 (คู่ขนานกาญจนาภิเษกด้านใน)- ถนนพุทธมณฑล สาย 2- ถนนพุทธมณฑล สาย 3 (เพชรเกษม 104)- ถนนกัลปพฤกษ์
ส่วนทางสายรองและทางลัด ได้แก่- ถนนบางแค (สุขาภิบาล 1)- ถนนเทอดไท (พัฒนาการ)- ถนนราชมนตรี- ถนนบางไผ่- ถนนบางแวก- ถนนหมู่บ้านเศรษฐกิจ- ถนนอัสสัมชัญ- ถนนศิริเกษม- ถนนนครลุง- ซอยบางบอน 3 ซอย 12 (ร่มไทร)- ซอย 001 กาญจนาภิเษก 3 (วัดนินสุขาราม / ถนนวัดม่วง-บางบอน 2)- ซอย 001 กาญจนาภิเษก 8 / ซอยบางแค 14 (คลองหนองใหญ่)- ซอยเพชรเกษม 63 (วัดม่วง)- ซอยเพชรเกษม 69 แยก 9 (อินทาปัจ 13)- ซอยเพชรเกษม 88 และซอยพุทธมณฑล สาย 2 ซอย 10 (สุขาภิบาลบางแค)

**ทางราง**
 รถไฟฟ้ามหานคร สายเฉลิมรัชมงคล สถานีบางแคและสถานีหลักสอง

**สถานที่สำคัญ**

**สถานที่ราชการ**
 สำนักงานเขตบางแค
ปี 2538 ได้มีประกาศกรุงเทพมหานครตั้งสำนักงานเขตภาษีเจริญสาขา 1 ขึ้น โดยใช้ที่ทำการเดียวกับสำนักงานเขตภาษีเจริญ ให้บริการเฉพาะประชาชนที่มีภูมิลำเนาอยู่ในท้องที่แขวงบางไผ่ แขวงบางแค แขวงบางแคเหนือ และปี พ.ศ. 2539 ได้ย้ายที่ทำการมาเช่าตึกแถว 4 ชั้น จำนวน 4 คูหา บนถนนกาญจนาภิเษกเป็นที่ทำการจนกระทั่ง วันที่ 18 พฤศจิกายน พ.ศ. 2540 ได้มีประกาศกระทรวงมหาดไทยเปลี่ยนแปลงพื้นที่เขตหนองแขมเฉพาะแขวงหลักสอง มารวมกับสำนักงานเขตภาษีเจริญ สาขา 1 และตั้งเป็นสำนักงานเขตบางแค แบ่งพื้นที่การปกครองออกเป็น 4 แขวง ประกอบด้วย แขวงบางแค แขวงบางแคเหนือ แขวงบางไผ่ แขวงหลักสอง ซึ่งทางสำนักงานเขตยังคงเช่าตึกแถวดังกล่าวเรื่อยมาจนกระทั่ง นางบาง กลีบบัวได้มีจิตศรัทธาบริจาคที่ดินจำนวน 4 ไร่ ให้กับกรุงเทพมหานครเพื่อใช้เป็นสถานที่ก่อสร้างที่ทำการสำนักงานเขตบางแค เริ่มก่อสร้างอาคารเดือน มีนาคม 2547 ก่อสร้างแล้วเสร็จเดือนพฤศจิกายน 2547 โดย สำนักงานเขตได้ดำเนินการย้ายเข้ามาปฏิบัติงานในอาคารใหม่เมื่อวันที่ 11 ธันวาคม 2547 และได้มีพิธีเปิดอาคารสำนักงานเขตบางแคและศูนย์บริการจุดเดียวเบ็ดเสร็จ (One Stop Service) เมื่อวันที่ 11 มีนาคม 2548- สถานีตำรวจนครบาลเพชรเกษม
สถานีตำรวจนครบาลเพชรเกษม ตั้งขึ้นตามประกาศกระทรวงมหาดไทย เรื่อง กำหนดหน่วยงานเขตอำนาจรับผิดชอบ และเขตปกครองพื้นที่การปกครองของหน่วยงานราชการในกรมตำรวจ (ฉบับที่ 20) พ . ศ .2539 ประกาศในราชกิจจานุเบกษา ฉบับประกาศประกาศทั่วไป เล่ม 113 ตอนพิเศษ 17 ง . วันที่ 13 มิถุนายน 2539 เริ่มเปิดทำการตั้งแต่วันที่ 12 สิงหาคม 2539 เป็นต้นมา
สถานีตำรวจนครบาลเพชรเกษม ตั้งอยู่ เลขที่ 50 หมู่ 1 ซอยเพชรเกษม 63 ถนนเพชรเกษม แขวงหลักสอง เขตบางแค กรุงเทพมหานคร ตั้งอยู่ในที่ราชพัสดุส่วนของ สำนักงานตำรวจแห่งชาติ ริมคลองภาษีเจริญฝั่งเหนือ ใกล้วัดม่วง ซอยเพชรเกษม 63- สถานีตำรวจนครบาลหลักสอง
สถานีตำรวจนครบาลหลักสอง ได้จัดสร้างขึ้นเมื่อปี พ.ศ .2473 ตัวอาคารสร้างด้วยไม้ เสาปูน ยกพื้นสูง เป็นทรงปั้นหยา ตั้งอยู่ริมคลองขุดภาษีเจริญฝั่งทิศเหนือ ตรงระยะที่ 2 ตรงข้ามวัดม่วง ปลูกอยู่ในที่ราชพัสดุ แปลงหมายเลขทะเบียน 3712 โฉนดที่ดินที่ 3881 ที่ดินเลขที่ 67 ระวาง 4 ต.7 ฎ.หมู่ที่ 1
ตำบลหลักสอง อำเภอหนองแขม (สมัยก่อน) กรุงเทพมหานคร เนื้อที่ดิน 420 ตารางวา มีสารวัตรเป็นหัวหน้าปกครองขึ้นตรงต่อ กองกำกับการ
ตำรวจนครบาล 12 ขณะนั้น
ต่อมาเมื่อวันที่ 19 ตุลาคม 2517 พ.ต.อ.ไพทูรย์ สุวรรณวิเชียร ผกก.น.12 ในขณะนั้นได้พิจารณาเห็นว่า ปริมาณงานและกิจการต่าง ๆ ของ สน.มีเพิ่มมากขึ้น เมื่อได้รับ การยกฐานะขึ้นแล้ว ปรากฏว่าสถานที่ทำงาน คับแคบขึ้นอีก เนื่องจากมีกำลังตำรวจเพิ่มขึ้น และนอกจากนี้ ได้พิจารณาเห็นว่าสถานที่ตั้ง ตัวอาคารเดิมอยู่ ริมคลองและอยู่ห่างจากถนน เพชรเกษมประมาณ 2 กม . เป็นสถานที่คับแคบไม่สามารถขยายให้กว้างได้ ทำให้การบริการประชาชนไม่ได้รับความสะดวกสบายเท่าที่ควร พ.ต.อ.ไพทูรย์ สุวรรณวิเชียร ผกก.น.12 จึงได้เสนอความต้องการและความเห็นต่อผู้บังคับบัญชาตามลำดับชั้น เพื่อขอใช้ที่ร่วมกับศูนย์บรรเทา สาธารณภัยธนบุรี ซึ่งตั้งอยู่ริมถนนเพชรเกษม เมื่อวันที่ 30 ธันวาคม 2517 ต่อมาได้รับงบประมาณให้จัดสร้าง สถานที่ทำการใหม่ ในซอยเพชรเกษม 98 ในที่ดินซึ่งได้รับบริจาคและได้สร้างเสร็จในปี 2529 จึงได้ย้ายสถานที่ทำการจากศูนย์บรรเทา สาธารณภัยธนบุรีมา อยู่ที่อาคาร สร้างใหม่ในซอยเพชรเกษม 98 เลขที่ 164/1 ถนนเพชรเกษม หมู่ที่ 3 แขวงบางแคเหนือ เขตบางแค กรุงเทพมหานคร เมื่อวันที่ 8 ตุลาคม 2529 จนถึงปัจจุบัน ปริมาณงานได้ เพิ่มมากขึ้น กระทรวงมหาดไทยจึงได้แบ่งพื้นที่ รับผิดชอบของ สน.หลักสอง แบ่งเป็น สน.เพชรเกษม ตั้งแต่ วันที่ 12 สิงหาคม 2539 สน.หลักสอง โดยรับผิดชอบเขตพื้นที่ 19.24 ตร.กม. โดยมีเขตพื้นที่ทิศเหนือด้านติดต่อ สน . บางเสาธงและ สน . ศาลาแดง ทิศตะวันตกติดต่อ สน . หนองค้างพลู ทิศใต้ติดต่อ สน . เพชรเกษม ทิศตะวันออกติดต่อ สน.ภาษีเจริญ- สถานีตำรวจนครบาลศาลาแดง
พ.ศ. 2478
ร.ต.ต.ขุนวิจารณ์ กิจชอบ หัวหน้ากิ่งสถานีได้ขออนุมัติกรมตำรวจซื้อที่ดินจากผู้ใหญ่ยิ่ง รอดทอง
บริเวณหมู่ที่ 6 แขวงบางไผ่ เขตบางแค กรุงเทพมหานคร สร้างตัวอาคารเป็นเรือนไม้ชั้นเดียวและบ้านพักเป็น
ห้องแถวเรือนไม้ 2 หลัง จำนวน 14 ห้อง บนเนื้อที่ 1 ไร่ 1 งาน
พ.ศ. 2520
มีราชกิจจานุเบกษาให้ตั้งเป็นสถานีตำรวจชื่อ “สถานีตำรวจนครบาลศาลาแดง”แยกจากสถานีตำรวจนครบาลบางเสาธง
และยกระดับผู้บังคับบัญชาสูงสุดของสถานีเป็น ระดับสารวัตร
พ.ศ. 2537
ได้รับการยกระดับหัวหน้าสถานีจากสารวัตรเป็นรองผู้กำกับการหัวหน้าสถานี มีสารวัตรป้องกันปราบปราม
สารวัตรสอบสวนและ สารวัตรธุรการ
พ.ศ. 2545
ได้รับการยกระดับสถานีจาก รองผู้กำกับการหัวหน้าสถานี เป็น ผู้กำกับการเป็นหัวหน้าสถานี
สถานที่ตั้ง
ปัจจุบัน สถานีตำรวจนครบาลศาลาแดง ตั้งอยู่ที่ เลขที่ 128 ซอยบางแวก 158 ถนนทวีวัฒนา แขวงบางไผ่ เขตบางแค กรุงเทพมหานคร ขึ้นกับกองบังคับการตำรวจนครบาล 7 กองบัญชาการตำรวจนครบาล มีพื้นที่รับผิดชอบ 26 ตารางกิโลเมตร

**วัด**
อุโบสถวัดม่วง
มีจำนวน 5 แห่ง ได้แก่- วัดม่วง- วัดราษฎร์บำรุง- วัดศาลาแดง- วัดบุณยประดิษฐ์- วัดพรหมสุวรรณสามัคคี- วัดนิมมานรดี

**โบสถ์คริสต์**
มีจำนวน 3 แห่ง ได้แก่- คริสตจักรบางแค- คริสตจักรสันติสุข- วัดนักบุญหลุยส์มารีย์ เดอ มงฟอร์ต (คาทอลิก)

**ศาลเจ้า**
มีจำนวน 7 แห่ง ได้แก่- ศาลเจ้าแม่ทับทิม หลักสอง- ศาลเสด็จพ่อพรหมมาลีปิยะมหาราช- ศาลเจ้าพ่อบ้านแหลม- ศาลเจ้าตือกง- ศาลเสด็จพ่อชัยมงคล- ศาลเจ้าพ่อใหญ่- มูลนิธิธนาคารเพิ่มบุญ- พระพรหม คลองขวาง (เพชรเกษม 69)

**พิพิธภัณฑ์**
มีจำนวน 2 แห่ง ได้แก่- พิพิธภัณฑ์สุนทร- มูลนิธิเพื่อพิพิธภัณฑ์ไทย (สาขาย่อย)

**โรงพยาบาล/สาธารณสุข**
มีจำนวน 5 แห่ง ได้แก่- โรงพยาบาลเกษมราษฎร์ บางแค- บุญญาเวช สหคลินิก ในเครือ  โรงพยาบาลยันฮี date=2018-01-01 - ศูนย์บริการสาธารณสุข 40 บางแค- โรงพยาบาลราชพิพัฒน์- สถานพยาบาลเพชรเกษม - บางแค

**สถานศึกษา**
มีจำนวนรวมทั้งหมด 31 โรงเรียน
แบ่งเป็น
# โรงเรียนสังกัดสำนักงานเขตพื้นที่การศึกษามัธยมศึกษา เขต 1 จำนวน 2 แห่ง
## โรงเรียนปัญญาวรคุณ
## โรงเรียนราชวินิตบางแคปานขำ
# โรงเรียนมัธยมศึกษาตอนต้น สังกัดกรุงเทพมหานคร จำนวน 4 แห่ง
## โรงเรียนคลองหนองใหญ่
## โรงเรียนวัดราษฎร์บำรุง
## โรงเรียนวัดบุณยประดิษฐ์
## โรงเรียนบางเชือกหนัง
# โรงเรียนประถมศึกษา สังกัดกรุงเทพมหานคร จำนวน 12 แห่ง
## โรงเรียนวัดพรหมสุวรรณสามัคคี
## โรงเรียนบางแค (เนื่องสังวาลอนุสรณ์)
## โรงเรียนเพชรเกษม
## โรงเรียนบางแคเหนือ
## โรงเรียนบางไผ่
## โรงเรียนหมู่บ้านเศรษฐกิจ
## โรงเรียนวัดบุณยประดิษฐ์
## โรงเรียนคลองหนองใหญ่
## โรงเรียนวัดศาลาแดง
## โรงเรียนบางเชือกหนัง
## โรงเรียนวัดม่วง
## โรงเรียนวัดราษฎร์บำรุง
# โรงเรียนสังกัดสำนักงานเขตพื้นที่การศึกษาประถมศึกษากรุงเทพมหานคร จำนวน 1 แห่ง
## โรงเรียนราชวินิตประถมบางแค
# โรงเรียนเอกชน จำนวน 11 แห่ง
## โรงเรียนประทุมอนุสรณ์
## โรงเรียนอำนวยศิลป์ธนบุรี
## โรงเรียนอัสสัมชัญธนบุรี
## โรงเรียนสากลศึกษาบางแค
## โรงเรียนภูมิสุขศึกษา
## โรงเรียนมณีวัฒนา
## โรงเรียนอภิจิตอนุสรณ์
## โรงเรียนภาษานุสรณ์บางแค
## โรงเรียนพณิชยการภาษานุสรณ์บางแค
## โรงเรียนสารสาสน์ธนบุรี
## โรงเรียนสารสาสน์วิเทศธนบุรี
## โรงเรียนกสิณธรวิทยา
## โรงเรียนพิชญ์ชนก

**สถานที่สำคัญอื่น ๆ**
 หมู่บ้านเศรษฐกิจ- สถานสงเคราะห์คนชราบ้านบางแค 2- แหล่งเกษตรกรรมพุทธมณฑล สาย 2 และพุทธมณฑล สาย 3 เขตบางแค- สถานีดับเพลิงและกู้ภัยบางแค

**ท่าเรือในเขตบางแค**
 ท่าเรือสะพานกาญจนาภิเษก เขตบางแค- ท่าเรือสี่แยกคลองบางแวก- ท่าเรือวัดม่วง- ท่าเรือท่าเกษตร-บางแค- ท่าเรือคลองขวาง (เพชรเกษม 69)

**แหล่งน้ำ/คลอง**
 คลองบางแค- คลองภาษีเจริญ- คลองพระยาราชมนตรี- คลองบางจาก- คลองบางไผ่- คลองบางอ้าย- คลองทวีวัฒนา- คลองบางเชือกหนัง- คลองหนองใหญ่- คลองบางแวก- คลองควาย

**อ้างอิง**

**แหล่งข้อมูลอื่น**
  เว็บไซต์สำนักงานเขตบางแค date=2017-09-12 -  แผนที่เขตบางแค date=2010-10-11